
БЪЛГАРСКА БРАНШОВА КАМАРА (
                                 МАШИНОСТРОЕНЕ

        София 1000,п.к.625, ул.”Алабин” 29,тел./факс 9892806, тел.9884044,
    987 20 64, 987 66 33, www.bbcmb.dir.bg, e-mail: bbcm@mail.bg,

На 16 февруари т.г. се проведе заседание на Отрасловия съвет за тристранно сътрудничество за машиностроенето. В заседанието участваха представители на браншовата камара, на синдикалните федерации за машиностроенето от КНСБ и КТ „Подкрепа”, МИЕТ. Взеха участие и представители на МТСП и АЗ.


На засданието бяха обсъдени въпроси, свързани със създаването на условия за подготовката на недостигащите във фирмите квалифицирани работници със съответната подкрепа на МТСП чрез ОП „РЧР”. Коментирани бяха възможности за пилотно стартиране за фирми от машиностроенето на мярка, аналогична на реализираната в момента за стажуване при променени условия:
· безработните да имат завършено средно образование, без да е задължително да е по специалността, каквото е изискването в момента;

· освен заплащането на наставник по практика, да се предвиди възможност да се заплаща и на подходящ специалист/специалисти, определени от фирмата за извършване на обучение по теория, в рамките до 150 часа, също за срок от 6 месеца по програма, съставена във фирмата и утвърдена от ръководителя за съответната специалност, т.е. вече да не е задължително такова обучение да се извършва само от лицензирани ЦПО;

· възрастта на безработните да се увеличи на 32 години, вместо досегашните 29 години. Същото разширява кръга на хората, които могат да бъдат привлечени за работа във фирмите, което кореспондираи с увеличаване възрастта за пенсиониране;

· да се отнася предимно за фирми, при които средната възраст на заетия в квалификационните групи 7.Квалифицирани работници и 8.Оператори на машини, съоръжения и.... е над 43 години и за които в бюрата по труда по места няма желаещи по досега действащата стажантска програма.

Въпросите бяха поставени за обсъждане от браншовата камара. Уточнено бе, че браншовата камара и Агенцията по заетостта ще направят възможното повече машиностроителни фирми да се възползват от предстоящата за стартиране  операция „Квалификационни услуги и насърчаване на заетостта”. Същата предвижда да се повиши конкурентоспособността на безработни лица посредством обучение за придобиване или повишаване на тяхната професионална квалификация и осигуряване на последваща заетост. Операцията допълва предвидените мерки в Националния план за действие по заетостта и процедурите за предоставяне на възможност на безработните лица, преминали обучение да усъвършенстват придобитите знания и умения чрез стажуване. (Досега по стажантската програма можеха да бъдат включвани само безработни до 29 години, които имат завършено професионално образование по специалността. С новата процедура се дава възможност и незавършили конкретната специалност да се подготвят предварително по нея в ЦПО и след това да преминат в продължение на 6 м. стаж във фирмата при съответен наставник.) Допустими бенефициенти по схемата са образователни/обучаващи институции, работодатели и социално-икономически партньори.

Обсъждането бе оценено като полезно. Представителите на МТСП приеха, че с излизане на фирмите от кризата потребността от квалифицирани кадри в машиностроенето ще нараства. Съгласиха се със становището на браншовата камара и синдикалните федерации, че поради спецификата на машиностроителното производство и очертаващата се невъзможност необходимите изпълнителски кадри да се осигуряват само от системата на професионалното образование следва да се търсят и други, по-гъвкави за сектора подходи за подготовката на кадри. Уточнено бе обсъждането по внесеното от браншовата кмара предложение да продължи с активното участие на МТСП с оглед намирането на решение на въпроса. Ще бъдат проведени нови срещи, в т.ч. с представители на фирми, в които проблемът е изключително остър. От МТСП изразиха пълна готовност за ангажиране за намирането на работещо решение. 

